વિદેશમંત્રી સુષમા સ્વરાજે પાકિસ્તનના શાસકોને સાફ શબ્દોમાં સંભળાવી દીધું હતું કે, અમે તમારી સાથે સંવાદ કરવા સદા તૈયાર છીએ, પણ તમે જયાં સુધી આતંકવાદને પ્રોત્સાહન અને સમર્થન આપવાનું બંધ નહિ કરો ત્યાં સુધી તમારી સાથે વાત કે મંત્રણા કરવાનો કોઈ અર્થ નથી. આતંકવાદ અને વાતચીત એકસાથે ના થઈ શકે…દેશની સીમા પર સૈનિકોના જનાજા નીકળતા હોય તેવી પરિસ્થિતિમાં કોઈ વાતચીત સંભવ નથી. પઠાણકોટમાં આતંકી હુમલો તેમજ જમ્મુ – કાશમીરમાં આતંકવાદીઓની ઘુસણખોરીનો માહોલ હોય ત્યાં મંત્રણા શક્ય જ નથી. વિદેશમંત્રીએ એમના વિદેશ મંત્ર્યાલયની 4 વરસની કામગીરીના લેખાં- જોખાં દર્શાવતાં કહ્યું હતું કે, વડાપ્રધાન નરેન્દ્ર મોદીની આગેવાની હેઠળ વિશ્વભરમાં અમારી વિદેશનીતિનો ધ્વજ ચરમ શિખરે પહોંચ્યો.